3.3.3-mavzu. Oʻzbekistonda elektron kataloglashtirish tarixi. Yagona yig‘ma elektron katalog yaratish 
(2 soat amaliy mashg‘ulot)

Elektron-raqamli kutubxonalarning yaratilish tarixi. Yig‗ma bibliografik
ma‘lumotlar bazasini shakllantirish va yuritish.
Reja:
1. Oʻzbekistonda elektron kataloglashtirish tarixi
2. Yagona yig‘ma elektron katalog yaratish
3. Yig‘ma bibliografik ma‘lumotlar bazasini shakllantirish va yuritish


BALIQ SKELETI METODI.
Oʻzbekistonda elektron kataloglashtirishda yuzaga keladigan muammolar va ularni hal etish yo‘llari 

Elektron kataloglashtirish – bu kutubxona resurslarini raqamli formatda ro‘yxatga olish va tartibga solish jarayonidir. U ko‘pincha kutubxonalarning an’anaviy kartoteka tizimlariga o‘zgartirish kiritish va ularni zamonaviy texnologiyalar yordamida boshqarishni o‘z ichiga oladi. Elektron kataloglar kutubxonalarga resurslarni tez va samarali izlash, ma'lumotlarni yangilash va ulardan foydalanuvchilarni foydalanish imkoniyatini yaratish imkonini beradi.
Elektron kataloglar, ayniqsa, katta kutubxonalarda ma'lumotlar bazasini yaratish va tartibga solish jarayonida muhim ahamiyatga ega. Elektron kataloglar yordamida foydalanuvchilar kitoblar va boshqa resurslarni tezda izlashlari, kirish imkoniyatlarini kengaytirishlari va ma'lumotlarni masofaviy foydalanishlari mumkin. Yuz yilar oldin paydo bo‘lgan kartochkali katologlar kutubxonalarda kerakli kitobni qidirishda beqiyos yordam ko‘rsatdi. Ammo axborot manbalari yildan-yilga ko‘paymoqda  va kartochkali katalogda qidirish murakkablashmoqda. EHMlarining paydo bo‘lishi bilan  axborotlarni kataloglashtirish va qidirishning ancha ilg‘or usullariga o‘tish imkoniyati paydo bo‘ldi. Elektron kataloglashtirish-bu kutubxonalarni avtomatlashtirishning muhim ajralmas qismi hisoblanadi. 

1.  Oʻzbekistonda elektron kataloglashtirish tarixi
Oʻzbekistonda elektron kataloglashtirishning boshlanishi 1990-yillarning oxirlariga borib taqaladi. Shu davrda kutubxonalar va ilmiy-tadqiqot institutlari ko‘plab kitoblar va maqolalarni raqamlashtirishga kirishdilar. Birinchi elektron kataloglar aslida juda oddiy va dastlabki maqsadlar uchun yaratilgan edi. Biroq, vaqt o‘tishi bilan texnologiyalar rivojlanib, elektron kataloglar yanada kengroq qamrovga ega bo‘ldi.
2000-yillarning o‘rtalarida O‘zbekiston Respublikasi hududida kutubxonalarning elektronlashtirilish jarayoni tezlashdi. Ayniqsa, axborot va kutubxona texnologiyalari sohasida davlat dasturlari ishlab chiqildi, bu esa kutubxonalarda raqamli resurslar va elektron kataloglar yaratishga imkon berdi. Shu davrda O‘zbekistonda xalqaro miqyosda tan olingan elektron kutubxona tizimlari, jumladan, UNESCO va boshqa xalqaro tashkilotlar tomonidan qo‘llab-quvvatlangan loyiha va dasturlar amalga oshirildi.
O‘zbekistonda YYEK yaratish jarayoni 2010-yillarda boshlanib, 2015-yilda O‘zbekiston Respublikasi kutubxonalar assotsiatsiyasi tomonidan O‘zbekiston kutubxonalarining yagona elektron katalogini yaratish loyihasi amalga oshirila boshladi. Ushbu tizim, o‘z navbatida, kitoblarni va boshqa axborot manbalarini raqamlashtirishni, turli kutubxonalardan kelib chiqqan resurslarni birlashtirishni va izlashni osonlashtirishni maqsad qilib qo‘ydi.
YYEK yaratish uchun bir qator xalqaro tizimlar va platformalar (OPAC – Onlayn jamoat kataloqlar, MARC – bibliografik ma’lumotlar kodeksini tasdiqlash kabi) asos qilib olindi. O‘zbekiston kutubxonalarida bu tizimni amalga oshirish uchun maxsus dasturiy ta’minot ishlab chiqildi.
                                 Yig‘ma elektron katalog nima? (YEK)
	Yig‘ma elektron katalogning asosiy vazifalari bu:
·  Yirik kutubxonalarga kelib tushgan nashrlarni hamkorlikda kataloglashtirish va klassifikatsiyalash; 
· Bibliografik ma'lumotlarning yig‘ma bazasini shakllantirish va nazoratini olib borish; 
· Tarmoq va Internet orqali axborot-kutubxona muassasalari o‘rtasida bibliografik yozuvlarni MARC (UZMARC) formatlarida ayirboshlash.
    Kataloglashtirish ancha qimmatli kutubxona jarayonlaridan biri hisoblanadi. Rivojlangan g’arb mamlakatlarida bu jarayon bo‘yicha sarf xarajatlarni kamaytirish uchun kataloglashtirishning sistemasi yaratila boshlandi. Misol uchun, AQSh miliy kutubxonalari, ularning fondlariga kelib tushuvchi adabiyotlarning faqatgina 10-20%inigina mustaqil kataloglashtirib, qolganlarini ular bibliografiyalashtiruvchi agentliklardan yoki OCLC, RLN, WLN va boshqa shu kabi rusumli kooperatsiyalashgan sistemalaridan oladilar. Har bir kutubxona mos texnik va dasturiy vositalarni olgandan so‘ng, o‘zlarining xususiy elektron katalogini yaratishni boshlaydilar. Biroq bitta shahar, tuman yoki butun mamlakat miqyosida qaraganda juda ko‘p adabiyotlar mavjudki, ular ko‘pgina kutubxonalar, ayrim hollarda esa barcha kutubxonalar fondlariga kiritilgan. Elektron kataloglarni shakllantirish katta sarf-xarajatlarni talab qiladi. Bunda har-xil manbalardagi ma’lumotlarga ko‘ra, bitta kartochkani elektron shaklga o‘girish tannarxi 1-3 AQSh dollariga baholanadi. Biroq EK yaratish kechiktirilmaydigan jarayon, chunki zudlik bilan kutubxona fondini saqlanishini va uning kutubxona kitobxonlariga ta’minlash zarurdir. Elektron kataloglarida yozuvlarning qaytarilishidan qanday qutulish mumkin? Butun respublika, shahar yoki hudud miqyosida fondlarda mavjud adabiyotlar haqidagi to‘liq ma’lumotni qanday olish mumkin? Bu muammoni hal qilishga yig‘ma elektron katalog (yoki sodda qilib yig‘ma katalog) yaratish yordam beradi. 

Yig‘ma katalog nima uchun kerak?
 
Yig‘ma katalog samaradorligi quyidagilarda hisoblanadi: 
· Kutubxonalarga xususiy lokal elektron katalogini shakllantirish uchun samarali imkoniyatning berilishi;  
· Yig‘ma katalog shakllantirishda  har bir ishtirokchi kutubxona boshqa ishtirokchi kutubxonaning  axborot-kutubxona zahiralari (EK)ga kirish imkoniyatiga ; 
· Yig‘ma katalog tayyor yozuvlaridan foydalanish yo‘li bilan nashrlarni kataloglashtirishning og‘ir mehnatini qisqartirishi; 
· Tezkor bibliografik qidiruv imkoniyatining berilishi; 
· Axborot fondlari va zahiralarini samarali  ayirboshlash 
imkoniyati; 
· Har 	xil 	axborot 	mahsulotlari(ko‘rsatgichlar, 	muammoga-
yo‘naltirilgan ma’lumotlar bazasi va h.k), xususan, milliy nashr (pechat) solnomasini yaratish mumkinligi. 

                   
                  
                                    YEK dasturini afzalliklari:
· Nashrlarning unifikatsiyalash bibliografik tasviri va xalqaro MARC(UNIMARC, USMARC) formatlari asosida bibliografik yozuvlarning milliy ayirboshlash formatini tashkil qilish (UZMARC);
· Nashrlarni indekslash, klassifikatsiyalash tizimi va korporativ kataloglashtirish texnalogiyasini ishlab chiqish;
· Lokal kataloglarning axborot yakdilligini ta’minlash, indekslash va qidiruv sistemalari yaratish maqsadida lingvistik ta’minot (tabiiy til sinonimlari va o‘zaklarining lug‘ati, diskreptor lug‘ati va avtoritet fayllar) ishlab chiqish;
· Internet ga chiqish imkoniyati bilan Internet texnologiyasi bo‘yicha kutubxonalarning axborot korporativ kompyuter tarmog‘ini yaratish;
· Ma’lumotlarning konseptual va mantiqiy modelini, katalogining yig‘ma bibliografik ma’lumotlar bazasini yuritish texnologiyasi va instrumental vositasini yaratish; WWW- standart tarmoq vositasi orqali foydalanuvchiga katalog ma’lumotlar bazasiga onlayn kirishni ta’minlash;
· *MARC formatlarida respublika va chet ellar kutubxonalari orasida bibliografik axborotlar ayirboshlashni ta’minlash.
                    YEK shakllantirish va foydalanishda qanday masalalar yechiladi?
· YEK yaratishning barcha mexanizmlari ishlab chiqilgan va bu loyihaning ishtirokchi-kutubxonalari uni amalga oshirishga tayyor bo‘lganda quyidagi vazifalarini amalga oshirish zarur bo‘ladi:
· Loyiha ishtirokchi - kutubxonalari joriy tushgan hujjatlarni ON-layn rejimida korporativ kataloglashtirishlari;
· Joriy tushgan hujjatlar bibliografik yozuvlari fayllarini milliy ayirboshlash formatida katalogning yig‘ma ma’lumotlar bazasiga yuklash (kiritish); Bibliografik yozuvlar fayllarini *MARC formatlaridan milliy formatga va teskarisiga almashtirish;
· Kutubxonalar lokal sistemasida jamlangan retrospektiv jamg‘armasi bibliogrfik yozuvlarini milliy formatga almashtirish;
· Joriy tushgan hujjatlarni avtonom kataloglashtirish va ayirboshlash milliy formatida bibliografik yozuvlarning fayllarini yaratish;
· WWW - tarmoq vositasi bilan yig‘ma ma’lumotlar bazasiga foydalanuvchilar (kitobxon, kutubxonachi) ning ON-layn rejimida kirishini ta’minlash;
· Kutubxonalarning lokal katalogini to‘ldirish uchun ON-layn so‘rovi bo‘yicha ayirboshlash milliy formatida bibliografik yozuvlar fayllarini yaratish;
· Me’yoriy yozuvlar va lingvistik ma’lumotlar bazasini yaratish va yuritish;
· Mavzuli ma’lumotlar bazasi, ko‘rsatkichlar, shu jumladan, milliy bibliografiya (elektron bibliografik solnoma) yaratish.
                 Yig‘ma katalog yaratish uchun nima qilmoq kerak? 
 
Yig‘ma katalog yaratish juda oddiy bo‘lmagan muammodir.Uni ishlab chiqish uchun bir qator muhim masalalarni yechish zarur bo‘ladi: 
1. Nashrlarning unifitsirlashgan bibliografik tasvirini va halqaro MARC(UNIMARC, USMARC) formatlari asosida bibliografik yozuvlarning milliy ayirboshlash formatini tashkil qilish; 
2. Nashrlarni indekslash, klassifikatsiyalash sistemasi va kooperativ kataloglashtirish texnalogiyasini ishlab chiqish; 
3. Lokal kataloglarning axborot yakdilligini ta’minlash, indekslash  va qidiruv sistemalari yaratish maqsadida lingvistik ta’minot (tabiiy til sinonimlari va o‘zaklarining lug‘ati, diskreptor lug‘ati va avtoritet fayllar) ishlab chiqish; 
4. Internet ga chiqish imkoniyati bilan Internet texnologiyasi bo‘yicha kutubxonalarning axborot korporativ kompyuter tarmog‘ini yaratish; 
5. Ma’lumotlarning konseptual va mantiqiy modelini, katalogining  yig‘ma bibliografik ma’lumotlar bazasini yuritish texnologiyasi va instrumental vositasini yaratish; 
6. WWW-tarmoq standart  vositasi orqali foydalanuvchilarning katalog ma’lumotlar bazasiga onlayn kirishini ta’minlash; 
7. USMARC va UNIMARC formatlarida respublika va chet ellar kutubxonalari orasida bibliografik axborotlar ayirboshlashni ta’minlash. 
Xulosa
Elektron kataloglashtirish va yig‘ma ma'lumotlar bazasini yaratish O‘zbekistondagi kutubxonalar tizimini zamonaviylashtirish va raqamlashtirish jarayonida muhim qadam hisoblanadi. Yagona yig‘ma elektron katalog, o‘z navbatida, kutubxonalar va axborot resurslarini samarali boshqarish, foydalanuvchilarga osonlik bilan kerakli ma'lumotlarni taqdim etish imkonini beradi. Bu jarayonni muvaffaqiyatli amalga oshirish kutubxonalar va axborot markazlari uchun yangi imkoniyatlar yaratadi.

